Politsei- ja Piirivalveamet

 02.09.2025

**Informatsioon 4.-7. septembril 2025 Tallinnas toimuva rahvusvahelise**

**sündmuse kohta**

Lugupeetud Politsei- ja Piirivalveamet

Tallinnas, Vabaduse väljakul toimub 6. septembril k.a kell 11.00 II maailmasõja eelse Rooma-Katoliku Kiriku peapiiskopi Eduard Profittlichi õndsakskuulutamise Missa. Peapiiskop Profittlich arreteeriti nõukogude võimude poolt 1941. aastal ja ta suri Kirovi vangilaagris 1942. aastal. Missat pühitseb paavsti esindajana Viini kardinal Christoph Schönborn. Osaleb kümneid piiskoppe ja preestreid erinevatest riikidest. Kutsutud külaliste hulgas on Vabariigi President, Riigikogu esimees, Vabariigi Valitsuse liikmeid, suursaadikuid jt. Eelduslikult on Vabaduse väljakul kohal mõned tuhanded inimesed.

Kohapeal on turvafirma, kuid **oleme tänulikud, kui ka Politsei- ja Piirivalveametil on võimalus 6. septembri hommikust (umbes kella 9st) kuni kella 14ni Vabaduse väljakul toimuvale sündmusele suuremat tähelepanu pöörata.**

Kõrgete väliskülaliste ja riigi esindajate osavõtul on toimumas ajavahemikul 4.-7. septembril ka teisi sündmusi. Loodetavasti on võimalik PPA patrullidele edastada teadmiseks info ka nende kohta:

- 4. september kell 15.50 kuni 5. september kell 13.00 kommunistlike repressioonide tagajärjel hukkunud eestimaalaste nimede järjepidev ettelugemine dominiiklaste kloostri kompleksis;

- 5. september kell 19.00-20.15 Voces Tallinn kontsert Peeter-Pauli katedraalis (Vene 18);

- 5. september kell 21.00-23.00 õndsakskuulutamise Missa peaproov Vabaduse väljakul;

- 6. september kell 11.00-13.45, nagu eespool nimetatud, õndsakskuulutamise Missa Vabaduse väljakul;

- 6. september kell 19.00-21.00 piiskopi vastuvõtt Niguliste kirikus;

- 7. september kell 10.00-14.00 Missad Peeter-Pauli katedraalis (Vene 18).

6. septembri toimuva Missa ja 5. septembril toimuva Missa peaprooviga seonduvalt on Rooma-Katoliku Kiriku poolseks kontaktisikuks tehnilistes ja korralduslikes küsimustes Raul Ukareda, tel nr 55560300.

Austusega

*/allkirjastatud digitaalselt/*

Piiskop Philippe Jourdan

Rooma-Katoliku Kiriku Tallinna piiskop